CELEX: 32006D0284
Language: lv
Date: 2006-04-12 00:00:00
Title: 2006/284/EK: Komisijas Lēmums ( 2006. gada 12. aprīlis ), ar kuru groza Lēmumu 2003/526/EK par klasiskā cūku mēra kontroles pasākumiem Vācijā  (izziņots ar dokumenta numuru K(2006) 1521)   (Dokuments attiecas uz EEZ)

13.4.2006   
            
            
               LV
            
            
               Eiropas Savienības Oficiālais Vēstnesis
            
            
               L 104/48
            
         
      KOMISIJAS LĒMUMS
   
   (2006. gada 12. aprīlis),
   ar kuru groza Lēmumu 2003/526/EK par klasiskā cūku mēra kontroles pasākumiem Vācijā
   (izziņots ar dokumenta numuru K(2006) 1521)
   (Dokuments attiecas uz EEZ)
   (2006/284/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
   tā kā:
   
               (1)
            
            
               Reaģējot uz klasiskā cūku mēra uzliesmojumiem dažās dalībvalstīs, tika pieņemts Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs (2). Ar šo lēmumu noteica dažus papildu slimības kontroles pasākumus attiecībā uz cūku mēri.
            
         
               (2)
            
            
               Vācija ir informējusi Komisiju par minētās slimības izplatību savvaļas cūku populācijā Vācijas Ziemeļreinas–Vestfālenes federālajā zemē. Ņemot vērā pieejamo epidemioloģisko informāciju, tie Vācijas apgabali, kur ir slimības kontroles pasākumi, ir jāmaina, lai iekļautu dažus apgabalus Ziemeļreinā-Vestfālenē, kā arī dažus piegulošus Reinzemes-Pfalcas apgabalus.
            
         
               (3)
            
            
               Slimības situācija dažos Reinzemes-Pfalcas federālās zemes apgabalos ir uzlabojusies. Lēmumā 2003/526/EK noteiktie aizsardzības pasākumi minētajām valstīm vairs nav jāpiemēro.
            
         
               (4)
            
            
               Tādēļ attiecīgi jāgroza Lēmums 2003/526/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2003/526/EK pielikumu aizstāj ar tekstu, kas iekļauts šā lēmuma pielikumā.
   2. pants
   Šis lēmums ir adresēts dalībvalstīm.
   
      Briselē, 2006. gada 12. aprīlī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 29. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/33/EK (OV L 315, 19.11.2002., 14. lpp.).
   
      (2)  OV L 183, 22.7.2003., 46. lpp. Lēmumā jaunākie grozījumi izdarīti ar Lēmumu 2005/339/EK (OV L 108, 29.4.2005., 87. lpp.).
   
      PIELIKUMS
      
         
            “PIELIKUMS
            I DAĻA
            Lēmuma 2., 3., 5., 6., 7. un 8. pantā minētie Vācijas un Francijas apgabali
            1)   Vācija
            
                        A.
                     
                     
                        Reinzemes-Pfalcas federālā zeme:
                        
                                    a)
                                 
                                 
                                    
                                       Kreise: Südliche Weinstraße un Ahrweiler un Daun,
                                 
                              
                                    b)
                                 
                                 
                                    pilsētas: Landau un Pirmasens,
                                 
                              
                                    c)
                                 
                                 
                                    
                                       Kreis Bitburg-Prüm: Prüm pašvaldība, apdzīvotas vietas Burbach, Balesfeld un Neuheilenbach (Kyllburg pašvaldība),
                                 
                              
                                    d)
                                 
                                 
                                    
                                       Kreis Cochem-Zell: Kaisersesch un Ulmen pašvaldība,
                                 
                              
                                    e)
                                 
                                 
                                    
                                       Kreis Germersheim: Lingenfeld, Bellheim un Germersheim pašvaldība,
                                 
                              
                                    f)
                                 
                                 
                                    
                                       Kreis Mayen-Koblenz: Vordereifel pašvaldība, Mendig pašvaldība uz rietumiem no autoceļa A 61 un Bundesstrasse B 262, un Mayen pilsēta uz rietumiem no Bundesstrasse B 262, un uz ziemeļiem no Bundesstrasse 258,
                                 
                              
                                    g)
                                 
                                 
                                    
                                       Kreis Südwestpfalz: Waldfischbach-Burgalben, Rodalben, Hauenstein, Dahner-Felsenland, Pirmasens-Land un Thaleischweiler-Fröschen pašvaldība, apdzīvotās vietas Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben un Knopp-Labach.
                                 
                              
                  
                        B.
                     
                     
                        Ziemeļreinas-Vestfālenes federālā zeme:
                        
                                    a)
                                 
                                 
                                    Āhenes pilsēta: uz dienvidiem no autoceļa A 4, A 544 un Bundesstrasse B 1,
                                 
                              
                                    b)
                                 
                                 
                                    Bonnas pilsēta: uz dienvidiem no Bundesstrasse 56 un autoceļa A 565 (Bonn-Endenich uz Bonn-Poppelsdorf) un dienvidrietumiem no Bundesstrasse 9,
                                 
                              
                                    c)
                                 
                                 
                                    
                                       Kreis Aachen: Monschau un Stolberg pilsēta, Simmerath un Roetgen pašvaldības,
                                 
                              
                                    d)
                                 
                                 
                                    
                                       Kreis Düren: Heimbach un Nideggen pilsēta Hürtgenwald un Langerwehe pašvaldība,
                                 
                              
                                    e)
                                 
                                 
                                    
                                       Kreis Euskirchen: Bad Münstereifel, Mechernich, Schleiden pilsēta un pašvaldības Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (Euskirchen pilsētā), pašvaldības Blankenheim, Dahlem, Hellenthal, Kall un Nettersheim,
                                 
                              
                                    f)
                                 
                                 
                                    
                                       Kreis Rhein-Sieg: Meckenheim un Rheinbach pilsēta, Wachtberg pašvaldība, apdzīvotas vietas Witterschlick, Volmershofen, Heidgen (Alfter pašvaldība) un apdzīvotas vietas Buschhoven, Morenhoven, Miel un Odendorf (Swisttal pašvaldībā).
                                 
                              
                  2)   Francijā:
            Lejasreinas un Mozeles departamenta teritorija uz rietumiem no Reinas un Reinas-Marnas kanāla, uz ziemeļiem no autoceļa A 4, austrumiem no Sāres upes un uz dienvidiem no robežas ar Vāciju un Holtzheim, Lingolsheim and Eckbolsheim pašvaldības.
            II DAĻA
            Lēmuma 2., 3., 5.,7. un 8. pantā minētie Slovākijas apgabali
            Rajonu veterinārās un pārtikas pārvalžu (DVFA) teritorijas Trenčín (ko veido Trenčín un Bánovce nad Bebravou rajons), Prievidza (ko veido Prievidza un Partizánske rajons), Púchov (ko veido tikai Ilava rajons), Žiar nad Hronom (ko veido Žiar nad Hronom, Žarnovica un Banská Štiavnica rajons), Zvolen (ko veido Zvolen, Krupina un Detva rajons), Lučenec (ko veido Lučenec un Poltár rajons) un Veľký Krtíš.”